
[bookmark: _Hlk149835394]“Dažādu atkritumu savākšanas un izvešanas pakalpojumi”

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums


Rīgas valstspilsētas pašvaldības Centrālās administrācija, tās_____________________________________________________ personā (turpmāk – Pasūtītājs) no vienas puses
un _________________ tās ______________________ personā, kurš rīkojas saskaņā ar ____________ (turpmāk – Izpildītājs), no otras puses, (turpmāk abi kopā – Puses, bet katrs atsevišķi – Puse), pamatojoties uz Rīgas valstspilsētas pašvaldības Centrālās administrācijas Iepirkumu pārvaldes veiktā atklātā konkursa “Dažādu atkritumu savākšanas un izvešanas pakalpojumi” (iepirkuma identifikācijas Nr. CAIP 2024/02) (turpmāk – Iepirkums) rezultātiem, noslēdz šādu iepirkuma līgumu (turpmāk – Līgums):

1. Līguma priekšmets un summa
1.1. Pasūtītājs uzdod un Izpildītājs nodrošina dažādu atkritumu savākšanas un izvešanas pakalpojumus (turpmāk – Pakalpojums) saskaņā ar Līgumu un tā 1. pielikumu “Tehniskā specifikācija – Tehniskais piedāvājums” (turpmāk – Piedāvājums).
1.2. Pakalpojuma izmaksas noteiktas Līguma 2.pielikumā “Finanšu piedāvājums” un tās ir fiksētas uz visu Līguma darbības laiku.
1.3. Līguma kopējā summa bez pievienotās vērtības nodokļa (turpmāk – PVN) ir __________________ EUR (___________ euro ___ centi), PVN 21% apmērā _______________ EUR (__________________ euro ____ centi). Līguma summa ar PVN ir _______________ EUR (_______________ euro ____ centi). Līguma kopējā summā ir iekļauti visi nodokļi, nodevas, ar kurām saskaņā ar normatīvo aktu prasībām varētu tikt aplikts Pakalpojums.


2. Līguma darbības termiņš
2.1. [bookmark: _Hlk158283009][bookmark: _Hlk101773672]Līgums stājas spēkā tā abpusējas parakstīšanas dienā. Līguma izpildes termiņš ir 36 (trīsdesmit seši) mēneši no tā spēkā stāšanās dienas vai līdz Līguma 1.3. apakšpunktā noteiktās summas izlietojumam, atkarībā no tā, kurš nosacījums iestājas pirmais. Līguma izpildes termiņš ir sadalīts 3 (trīs) vienādos posmos pa 12 (divpadsmit) mēnešiem katrs un Pasūtītājs ne vēlāk kā 30 (trīsdesmit) kalendāro dienu laikā pirms katra posma beigām, ņemot vērā Pasūtītājam pieejamo finansējumu, vienpusēji paziņo Izpildītājam par Līguma izpildes termiņa pagarinājumu nākamajam posmam. Ja šāds paziņojums netiek nosūtīts, uzskatāms, ka Līguma darbības termiņš netiek pagarināts un izbeidzas attiecīgā posma pēdējā dienā.
2.2. Pasūtītājs ir tiesīgs neizmanot Līguma 1.3. apakšpunktā noteikto summu pilnā apmērā vai arī neslēgt līgumu, ja tam nav pieejams finansējums.

3. Līguma izpildes kārtība
3.1. Pasūtītājs nodrošina Izpildītājam Līguma izpildei nepieciešamo informāciju savas kompetences ietvaros, kā arī piekļuves iespējas Pakalpojumu sniegšanas vietās, ciktāl tas ir atkarīgs no Pasūtītāja.
3.2.  Izpildītājam ir pienākums pēc Pasūtītāja pieprasījuma informēt to par Līguma izpildes gaitu, kā arī nekavējoties informēt par apstākļiem, kas traucē Līguma izpildi pilnībā vai daļēji no Izpildītāja neatkarīgu iemeslu dēļ, tiklīdz tādi apstākļi tiek konstatēti.  
3.3. Izpildītājs sniedz Pakalpojumus pēc nepieciešamības, pamatojoties uz Pasūtītāja atbildīgās kontaktpersonas pieteikumu, kurā Pasūtītājs norāda Pakalpojuma sniegšanas vietu, apjomu, izpildes termiņu  un citu informāciju, ja tāda ir nepieciešama (turpmāk – Pieteikums):
3.3.1. Pieteikums nedrīkst būt pretrunā ar Līguma, t.sk. tā 1.pielikuma noteikumiem;
3.3.2. Pieteikums var attiekties uz atsevišķu Pakalpojuma sniegšanas reizi vai vairākām, par ko Pieteikumā iekļaujama attiecīgā atzīme;
3.3.3. Pieteikums nododams Izpildītājam rakstveidā (elektroniski) vai telefoniski. Telefoniski izteiktus Pieteikumus Pasūtītājs ne vēlāk kā nākamajā darba dienā noformē elektroniski;
3.3.4. Pasūtītāja atbildīgā kontaktpersona  [……………]. Minētās atbildīgās kontaktpersonas prombūtnes laikā to aizvieto cits Pasūtītāja noteikts darbinieks,
3.3.5. Izpildītāja atbildīgā kontaktpersona ar tiesībām parakstīt Līguma izpildes dokumentus: […………………].
3.4. Pasūtītājs Pieteikumā nosaka precīzu Pakalpojuma izpildes termiņu, kurš Izpildītājam ir saistošs. Pasūtītājam ir tiesības atsaukt Pieteikumu vai tā daļu, brīdinot par to 24 (divdesmit četras) stundas iepriekš, ja Izpildītājs Pieteikumā noteiktajā termiņā nav uzsācis darbu vai Pieteikumā noteiktajā termiņā nav izpildījis Pieteikumā norādītos darbus.
3.5. Puses saglabā elektroniski nodotos Pieteikumus visu Līguma darbības laiku.
3.6. Izpildītājs ne vēlāk kā 2 (divu) darba dienu laikā pēc katra atsevišķa Pieteikuma izpildes informē Pasūtītāja atbildīgo kontaktpersonu un citas Pieteikumā norādītās personas par Pakalpojuma izpildes datumu, apjomu (ja apjoms atšķiras no Pieteikumā norādītā) un pievieno fotofiksācijas, kas apliecina Pakalpojuma izpildi.
3.7. Pasūtītājs 2 (divu) darba dienu laikā pēc informācijas par Pakalpojuma izpildi saņemšanas pārbauda tajā norādīto datu atbilstību Pieteikumam un faktiskās izpildes apjomiem. Neatbilstību gadījumā informē Izpildītāju, nosūtot e-pastu.
3.8. Pakalpojuma apmaksa notiek saskaņā ar faktiskās izpildes apjomiem 1 (vienā) mēnesī un atbilstoši pieņemšanas–nodošanas aktam (turpmāk – Akts) un rēķinam, kuru Izpildītājs iesniedz Pasūtītājam līdz nākamā mēneša 10. (desmitajam) datumam. 
3.9. Pasūtītājs pārbauda Akta un rēķina atbilstību Līguma noteikumiem un faktiskajiem izpildes apjomiem un apmaksā to, attiecīgo summu pārskaitot Izpildītāja bankas norēķinu kontā 30 (trīsdesmit) kalendāro dienu laikā no Līgumam atbilstoša rēķina saņemšanas dienas.
3.10. Gadījumā, ja Pasūtītājs konstatē Akta un/vai rēķina neatbilstību Līguma noteikumiem vai faktiskajiemPakalpojuma izpildes apjomiem, tas 5 (piecu) darba dienu laikā nosūta Izpildītājam iebildumus par konstatētajām neatbilstībām, kuras Izpildītājs skaidro un pamato vai novērš ne vēlāk kā 3 (trīs) darba dienu laikā no iebildumu nosūtīšanas dienas, kā arī iesniedz Aktu un rēķinu atkārtoti.
3.11. Noformējot elektronisko rēķinu Izpildītājs tajā norāda šādu informāciju:
Saņēmējs: Rīgas valstspilsētas pašvaldība 
Adrese: Rātslaukums 1, Rīga, LV-1050
NMR kods: 90011524360
PVN reģ. Nr.: LV 90011524360 
Banka: Luminor Bank AS Latvijas filiāle
Kods: RIKOLV2X                              
Konts: _______________________                                   
RD iestāde: ________________________ 
Adrese: ___________________________
3.12. Izpildītājs sagatavo elektronisko rēķinu atbilstoši Rīgas valstspilsētas pašvaldības portāla www.eriga.lv sadaļā “Rēķinu iesniegšana” (turpmāk – portāls) norādītajai informācijai, izvēloties vienu no piedāvātajiem elektronisko rēķinu iesniegšanas veidiem.  
3.13. Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
3.14. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši portālā norādītajai informācijai, ir iesniedzis Pasūtītajam pareizi un atbilstoši Līguma noteikumiem aizpildītu elektronisku rēķinu un Pasūtītājs to ir pieņēmis apmaksai. 
3.15. Ja Izpildītājs ir iesniedzis nekorekti aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem. Izpildītājam ir pienākums iesniegt atkārtoti korekti un Līguma noteikumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Izpildītājs ir korekti iesniedzis elektronisko rēķinu.
3.16. Izpildītājam ir pienākums sekot līdzi iesniegtā elektroniskā rēķina apstrādes statusam portālā. 
3.17. Veicot samaksu, Pasūtītājs ir tiesīgs ieturēt Izpildītājam aprēķināto līgumsodu vai zaudējumu atlīdzību.

4. Civiltiesiskās atbildības apdrošināšana
4.1. Izpildītājs, noslēdzot Līgumu, iesniedz Pasūtītājam civiltiesiskās atbildības apdrošināšanas polisi un maksājuma dokumentu, kas apliecina Izpildītāja apdrošināšanas prēmijas samaksu.
4.2.	Civiltiesiskās atbildības minimālajam atbildības limitam jābūt ne mazākam par 200 000 EUR (divi simti tūkstoši euro), pašrisks ne vairāk kā 140 EUR (viens simts četrdesmit euro).
4.3.	Civiltiesiskās atbildības apdrošināšanas līgumu Izpildītājs slēdz ar nosacījumu, ka, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
4.4.	Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā.
4.5.	Izpildītājs iesniedz Pasūtītājam jaunu civiltiesiskās atbildības apdrošināšanas polisi un tās apmaksu apliecinošu dokumentu ne vēlāk kā 10 (desmit) dienas pirms iepriekšējas civiltiesiskās atbildības apdrošināšanas polises darbības izbeigšanās.
4.6.	Civiltiesiskās atbildības apdrošināšanas polise un dokuments par prēmijas samaksu tiek pievienoti Līgumam kā pielikums un kļūst par Līguma neatņemamu sastāvdaļu.
4.7.	Izpildītājs nav tiesīgs uzsākt Pakalpojuma sniegšanu pirms civiltiesiskās atbildības apdrošināšanas polises un dokumenta par prēmijas samaksu iesniegšanas Pasūtītājam.

5. Iepirkuma līguma izpildē iesaistītā apakšuzņēmēja nomaiņa un jauna apakšuzņēmēja piesaiste
5.1.	Saraksts ar apakšuzņēmējiem, ko Izpildītājs plāno iesaistīt Līguma izpildē pievienojams Līgumam kā neatņemama sastāvdaļa. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste notiek saskaņā ar Publisko iepirkumu likuma (turpmāk – PIL) 62. pantā noteikto kārtību. 
5.2.	Piegādātājs nav tiesīgs bez saskaņošanas ar Pasūtītāju veikt Iepirkumā iesniegtajā piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem.
5.3.	Pasūtītājs nepiekrīt Iepirkumā iesniegtajā piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 1) piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām; 2) tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma (turpmāk – PIL) 42.panta pirmajā daļā minētajiem pretendentu izslēgšanas gadījumiem; 3) piedāvātais apakšuzņēmējs, kura sniedzamo pakalpojumu vērtība (vismaz 10 000 EUR (desmit rūkstoši euro) no kopējās Līguma vērtības, atbilst PIL 42.panta pirmajā daļā noteiktajiem pretendentu izslēgšanas gadījumiem.
5.4.	Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus. 
5.5.	Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma šīs sadaļas noteikumiem.
5.6. Gadījumā, ja Starptautisko un Latvijas Republikas nacionālo sankciju likuma 11.1pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību Iepirkumā noteiktajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no Pasūtītāja attiecīgā pieprasījuma nosūtīšanas dienas.


6. Atbildība un nepārvarama vara
6.1. [bookmark: _Hlk158373905]Par savlaicīgi nesniegtajiem Pakalpojumiem, kā arī par Pakalpojuma sniegšanu, pārkāpjot Līgumā un/vai tā 1.pielikumā noteiktos Pakalpojuma sniegšanas noteikumus, Izpildītājam tiek noteikts līgumsods 0,2 (nulle komats divi) procenti apmērā no Līguma kopējās summas bez PVN, par katru pārkāpumu, bet ne vairāk kā 10 (desmit) procentu apmērā no Līguma kopējās summas bez PVN. Līgumsoda samaksa neatbrīvo Izpildītāju no pienākumu izpildes.
6.2. Zaudējumus, kas radušies Izpildītāja vainas dēļ, Izpildītājs sedz no saviem līdzekļiem.
6.3. Izpildītājs Līguma izpildes ietvaros nodrošina nodarīto apkalpojamās teritorijas un attiecīgo komunikāciju infrastruktūras elementu bojājumu, kas radušies Izpildītāja vainas dēļ, novēršanu par saviem līdzekļiem iespējami īsā laikā, bet ne vēlāk kā 3 (trīs) darbdienu laikā no attiecīgā Pieprasījuma nosūtīšanas Izpildītājam.
6.4. Gadījumā, ja noteiktais maksājumu termiņš tiek nokavēts, Pasūtītājam jāmaksā līgumsods 0,2 (nulle komats divi) procenti apmērā no nokavētā maksājuma summas, bez PVN par katru nokavēto maksājuma dienu, bet ne vairāk kā 10 (desmit) procentu apmērā no attiecīgās summas.
6.5. Līgumsodu samaksa neatbrīvo Puses no saistību izpildes.
6.6. Pasūtītājam jebkurā brīdī ir tiesības vienpusēji atkāpties no Līguma, ja Līguma darbības laikā tas vismaz 3 (trīs) reizes konstatē, ka Pakalpojums netiek sniegts atbilstoši Līguma, t.sk. Tehniskās specifikācijas-Tehniskā piedāvājuma noteikumiem.
6.7. Pasūtītājam ir tiesības vienpusēji izbeigt Līgumu, rakstiski brīdinot Izpildītāju vismaz 14 (četrpadsmit) kalendārās dienas iepriekš, šādos gadījumos:
6.7.1. ja Izpildītājs saskaņā ar Līguma 4.1. un 4.5.apakšpunktā noteikto neiesniedz Pasūtītājam civiltiesiskās atbildības apdrošināšanas polisi un tās apmaksu apliecinošu dokumentu;
6.7.2. Izpildītājs savus tiešos pienākumus nodevis ar Pasūtītāju neskaņotam apakšuzņēmējam;
6.7.3. šajā līgumā noteiktajā kārtībā aprēķinātais līgumsods Izpildītājam sasniedzis maksimālo apmēru, t.i., 10% (desmit procenti) no Līguma 1.3.apakšpunktā norādītās līguma summas;
6.7.4. Izpildītājs ir nodarījis Pasūtītajam zaudējumus;
6.7.5. Izpildītājs patvaļīgi ir pārtraucis Līguma izpildi, tai skaitā Izpildītājs nav sasniedzams juridiskajā adresē;
6.7.6. ja ir notikusi Izpildītāja labprātīga vai piespiedu likvidācija;
6.7.7. ja pret Izpildītāju ir uzsākta bankrota procedūra vai Izpildītājs normatīvajos aktos noteiktā kārtībā atzīts par maksātnespējīgu;
6.7.8. ja līguma izpildes turpināšanai Pasūtītājam nav pieejams nepieciešamais finansējums;
6.7.9. Publisko iepirkumu likuma 64.panta pirmajā daļā noteiktajos gadījumos;
6.7.10. Starptautisko un Latvijas Republikas nacionālo sankciju likumā paredzētajos gadījumos.
6.8. Līguma izbeigšana neietekmē jebkuras citas Pasūtītāja vai Izpildītāja tiesības, kas izriet no Līguma. Puses veic galīgo norēķinu par faktiski sniegtajiem Līgumam atbilstošiem Pakalpojumiem Līgumā noteiktajā kārtībā.
6.9. Puses neatbild par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas (force majeure) apstākļu iestāšanās rezultātā pēc Līguma parakstīšanas dienas, kā posta vai nelaimes, kuru nebija iespējams ne paredzēt, ne novērst, rezultāts. Nepārvaramas varas (force majeure) apstākļi ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, valsts varas lēmumi, vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
6.10. Puse, kas nokļuvusi nepārvaramas varas (force majeure) apstākļos, bez kavēšanās rakstiski informē par to otru Pusi, pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu. Ar rakstisku vienošanos Puses apliecinās, vai šādi nepārvaramas varas (force majeure) apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas vai izbeigšanas būtiskos jautājumus, un pievieno Līgumam. 


7. Noslēguma noteikumi
7.1. Līgumu var papildināt vai grozīt, Pasūtītājam un Izpildītājam savstarpēji vienojoties, ievērojot PIL 61.panta noteikumus. Jebkurus Līguma grozījumus vai papildinājumus Puses noformē rakstveidā, un tie kļūst par Līguma neatņemamu sastāvdaļu, kad tos parakstījušas abas Puses.
7.2. Jebkura no Pusēm Līguma darbības laikā, bet ne ātrāk kā 12 (divpadsmit) mēnešus pēc Līguma spēkā stāšanās, var iesniegt pamatotu priekšlikumu grozīt Pakalpojuma izmaksas, ja tiek paaugstināta vai samazināta maksa par atkritumu apglabāšanu cieto sadzīves atkritumu poligonā “Getliņi”.
7.3. Jautājumus, kas nav noteikti Līgumā, bet var rasties tā izpildes nodrošināšanas laikā, Puses risina saskaņā ar Latvijas Republikas normatīvo aktu prasībām.
7.4. Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski. Gadījumā, ja Puses nevar vienoties par konkrētu domstarpību risinājumu, strīds tiek nodots izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.
7.5. Ja Līguma darbības laikā notiek Pasūtītāja vai Izpildītāja reorganizācija vai likvidācija, attiecīgās Puses tiesības un pienākumus realizēs tiesību un saistību pārņēmējs.
7.6. Juridiskās adreses, norēķinu rekvizītu vai atbildīgās kontaktpersonas maiņas gadījumā Pušu pienākums ir 5 (piecu) darba dienu laikā paziņot par to otrai Pusei.
7.7. Līgums sagatavots uz __ (_) lapām, ar ___ (_____) pielikumiem:
1.pielikums – Tehniskā specifikācija – tehniskais piedāvājums uz ____ lapām;
2.pielikums – Finanšu piedāvājums uz ___ lapām;
3.pielikums – Civiltiesiskās atbildības apdrošināšanas polise un dokuments par tās apmaksu;
4.pielikums – Saraksts ar apakšuzņēmējiem. 


8. Pušu rekvizīti un paraksti

	Pasūtītājs
	Izpildītājs

